Regulas 3. pantā noteikts, ka Fonda mērķapjoms ir 9 % no neatmaksātā kapitāla kopējām saistībām, kas izriet no katras darbības, kā arī nesamaksātajiem procentiem.

·Iemaksa no ES budžeta (nodrošinājuma summa) 137,8 miljonu euro apmērā, lai pielāgotu Fonda mērķapjomu — 9 % no kopējām neatmaksātajām saistībām.

Lai pielāgotu Fonda apjomu līdz 9 % no neatmaksātā kapitāla kopējām saistībām, pamatojoties uz 2016. gada 31. decembrī neatmaksāto garantēto aizdevumu summu, tika aprēķināti 137,8 miljoni euro, kas tika iekļauti 2018. gada budžetā kā Fonda nodrošinājums. Šo summu apstiprināja Padome un Eiropas Parlaments, un to atzina 2017. gada 31. decembra bilancē kā Fonda aktīvu (summa, kas jāsaņem no budžeta).

2.3.Nozīmīgi darījumi, kas veikti pēc ziņojuma datuma (uz 2018. gada februāra beigām)

Minētā nodrošinājuma summa 137,8 miljonu euro apmērā 2018. gada februārī no ES budžeta tika pārskaitīta uz Fondu.

Garantiju fondā 2018. gada 15. janvārī ieskaitīja no Enfidhas lidostas atgūtos 0,14 miljonus euro. Šo summu 2017. gada 31. decembra bilancē atzina par aktīvu (saņemamā summa).

Divu pieprasījumu ietvaros par Sīrijas neizpildītajiem maksājumiem 2018. gada februārī un martā kopā tika samaksāti 10,6 miljoni euro (3,2 miljoni euro un 7,4 miljoni euro, ietverot EIB piemērotos naudas sodus).

3.Fonda finanšu pārskati pirms konsolidācijas

Fonda finanšu pārskati pirms konsolidācijas ir sagatavoti tādēļ, lai tajos iekļautu tās grāmatvedības darbības, kas netika iekļautas Fonda finanšu pārskatos, kurus sagatavoja EIB (skatīt SWD). Tie ir iekļauti ES konsolidētajos finanšu pārskatos.

3.1.Finanšu stāvoklis 2017. gada 31. decembrī pirms konsolidācijas

Bilance — aktīvi

2017. gada 31. Decembris 2016. gada 31. decembris ILGTERMIŅA AKTĪVI 2 077 970 486 1 945 964 058 Finanšu aktīvi 2 077 970 486 1 945 964 058 APGROZĀMIE AKTĪVI 344 990 638 324 202 070 Finanšu aktīvi 120 771 792 122 687 046 Debitoru parādi 136 093 4 653 326 Nauda un tās ekvivalenti 224 082 753 196 861 698 KOPĀ AKTĪVI 2 422 961 124 2 270 166 128

Bilance — saistības

2017. gada 31. decembris 2016. gada 31. decembris IEMAKSĀTĀJU LĪDZEKĻI 2 160 971 521 1 958 000 325 Eiropas Komisijas iemaksa 1 709 171 640 1 468 631 390 Patiesās vērtības rezerve 22 700 055 35 493 647 Nesadalītā peļņa 429 099 826 453 875 288 ILGTERMIŅA SAISTĪBAS 208 033 976 259 381 269 Finanšu uzkrājumi 208 033 976 259 381 269 ĪSTERMIŅA SAISTĪBAS 53 955 627 52 784 534 Finanšu uzkrājumi 50 408 230 49 674 541 Parādi kreditoriem 3 547 397 3 109 993 KOPĀ IEMAKSĀTĀJU LĪDZEKĻI + SAISTĪBAS 2 422 961 124 2 270 166 128

137,8 miljonu euro starpību starp Fonda kopējo bilances vērtību pirms konsolidācijas (2 422 961 124 EUR) un EIB sagatavotajos finanšu pārskatos norādīto Fonda vērtību (2 560 761 845 EUR) var galvenokārt izskaidrot šādi:

·finanšu pārskatos pirms konsolidācijas ir iekļautas visas summas, ko ES pārņēmusi garantēto maksājumu rezultātā, atbildot uz EIB prasījumiem saistībā ar neizpildītajiem aizdevumu maksājumiem (nokavētie maksājumi un uzkrātie procenti par kavētiem maksājumiem). Tomēr, ņemot vērā politisko stāvokli Sīrijā un pamatojoties uz EK grāmatveža lēmumu, 2017. gada finanšu pārskatos šīs summas ir pilnībā samazinātas;

·finanšu pārskatos pirms konsolidācijas nav ietverts ES budžeta 2018. gada iemaksa Fondā 137,8 miljonu euro apmērā, jo uz šo saņemamo summu attiecas attiecīgo parādu kreditoriem ieskaits ES konsolidētajā pārskatā;

·finanšu uzkrājumi 258,4 miljonu euro apmērā attiecībā uz atlikušajiem Sīrijas neizpildītajiem aizdevuma maksājumiem tika iekļauti bilancē pirms konsolidācijas 2017. gadā;

·bilancē pirms konsolidācijas uzrādītās īstermiņa saistības (parādi kreditoriem) ietver uzkrātos parādus kreditoriem 2,6 miljonu euro apmērā EIB piedziņas maksām.

·Maksājumi par prasījumiem, kas no Garantiju fonda veikti EIB (un attiecīgos gadījumos sekojoša prasījumu piedziņa un kavējumu procenti), EIB sagatavotajos finanšu pārskatos tiek uzrādīti kā neto aktīvu (ES iemaksa) apjoma samazinājums (palielinājums). Finanšu pārskatos pirms konsolidācijas summas, kas izmaksātas pēc EIB pieprasījumiem, nav atskaitītas no neto aktīviem, jo tās kļūst par pārņemtām summām. Saistītās summas tiek uzskatītas vai nu par ieņēmumiem (uzkrātie kavējuma procenti, naudas sodi, peļņa no ārvalstu valūtu maiņas) vai izdevumiem (uzkrātās EIB piedziņas maksas, vērtības samazinājumi, zaudējumi no ārvalstu valūtu maiņas). Tā rodas pastāvīga starpība starp neto aktīvu posteņiem (ES iemaksa un nesadalītā peļņa), kas uzrādīti EIB sagatavotajos finanšu pārskatos un EK sagatavotajos finanšu pārskatos pirms konsolidācijas.